Elon Musk sagsøger dansk virksomhed

Ikke en dag uden en nyhed om den allestedsnærværende Elon Musk. Denne gang erklærer han “krig” mod de virksomheder, der ikke vil annoncere på det sociale medie X, som han købte forrige år. Heriblandt danske Ørsted.

“Vi har forsøgt med fredelige midler i to år, nu er det krig,” kommenterer han på et opslag fra Linda Yaccarino, der er adminsitrerende direktør for X. I opslaget fortæller hun, at X vil sagsøge virksomheder, der er holdt op med at annoncere på mediet efter at Musk overtog Twitter og omdøbte det til X.

Det lyder måske absurd, men X mener (naturligvis) at de har en god sag. I et åbent brev til de frafaldne annoncører skriver Linda Yaccarino, at det er tale om en organiseret annonce-boykott, der dermed er i strid med den amerikanske monopollovgivning”.

We tried peace for 2 years, now it is war https://t.co/elgT62uDtF
— Elon Musk (@elonmusk) August 6, 2024

De virksomheder, X har kastet sig over, er alle medlemmer af organisationen Global Alliance for Responsible Media, GARM. Den tæller virksomheder som Ikea, Unilever, Electronic Arts, HP, McDonalds og mange flere i samme liga.

I det åbne brev, står der blandt andet:

“Denne adfærd er en plet på en stor industri og kan ikke få lov til at fortsætte.Derfor har X i dag anlagt en antitrust-sag mod Global Alliance for Responsible Media (GARM), World Federation of Advertisers (WFA) og GARM-medlemmerne CVS Health, Mars, Orsted og Unilever. Dette er ikke en beslutning, vi tog let på, men det er en direkte konsekvens af deres handlinger”.

Ifølge brevet har X mistet annonceindtægter i milliardklassen fordi de omtalte virksomheder har valgt ikke længere at annoncere på mediet.

I et andet opslag på X oplyser Musk, at samtlige de virksomheder, der er i kikkerten, kan forvente at blive hevet i retten i deres respektive lande.

Det bliver en sag, der bliver interesant at følge …

Elon Musk sagsøger dansk virksomhed